pythainlp/thai-wiki-dataset-v3 huggingface dataset:
แมรี่ ป๊อปปินส์ กลับมาแล้ว

แมรี่ ป๊อปปินส์ กลับมาแล้ว (Mary Poppins Returns) เป็นภาพยนตร์แฟนตาซีดนตรีอเมริกัน กำกับโดย ร็อบ มาร์แชลล์ เขียนบทโดย David Magee, ร็อบ มาร์แชลล์ และ John DeLuca ได้อ้างอิงมาจากหนังสือชุด แมรี่ ป๊อปปินส์ โดย พี.แอล. เทรเวอร์สเป็นภาคต่อของ แมรี่ ป๊อปปินส์ (ภาพยนตร์) ในปี พ.ศ. 2507 ออกฉายในโรงภาพยนตร์ในประเทศสหรัฐอเมริกาเมื่อวันที่ 19 ธันวาคม พ.ศ. 2561 และ ออกฉายในโรงภาพยนตร์ในประเทศไทยเมื่อวันที่ 25 ธันวาคม พ.ศ. 2561 เฉพาะซับไทยเท่านั้น อย่างไรก็ตามได้พากย์เสียงไทยออกฉายในช่อง 7 HDรายการยอดภาพยนตร์นานาชาติเมื่อวันที่ 24 ตุลาคม พ.ศ. 2563 และ ออกฉายในดิสนีย์+ ฮอตสตาร์เมื่อวันที่ 30 มิถุนายน พ.ศ. 2564
== เรื่องย่อ ==
ในช่วงเศรษฐกิจตกต่ำของลอนดอน ไมเคิล แบงค์ส ซึ่งตอนนี้เป็นผู้ใหญ่และมีครอบครัวของตัวเอง ได้เข้าทำงานชั่วคราวกับธนาคารฟิเดลิตี้ ฟิดูซิอารี่ ในลอนดอน ซึ่งเป็นสถาบันการเงินเดียวกับที่ว่าจ้างพ่อและปู่ของเขา เขาใช้ชีวิตอยู่กับลูก ๆ สามคนคือ แอนนาเบล ,จอห์น และจอร์จี้ ที่บ้านเลขที่ 17 ถนนเชอร์รี่ ทรี เลน แต่สถานการณ์ช่างยากลำบากนัก นครหลวงแห่งนี้กำลังอยู่ในระหว่าง "ภาวะตกต่ำ" ดังนั้น เศรษฐกิจเลยฝืดเคือง ทำให้เลี่ยงไม่ได้ที่จะเกิดความเครียดขึ้นตามมา ยิ่งไปกว่านั้น ครอบครัวของเขาก็กำลังพยายามทำใจกับการจากไปเมื่อเร็ว ๆ นี้ของภรรยาของไมเคิล บ้านหลังนี้อยู่ในสภาพทรุดโทรมและวุ่นวายเสมอ ๆ แม้ว่าเอเลน แม่บ้านของพวกเขา ผู้ขาดประสิทธิภาพแต่ก็เปี่ยมด้วยความปรารถนาดี จะพยายามมากแค่ไหนก็ตาม เจน พี่สาวของเขา คอยช่วยเหลือทุกเมื่อที่ทำได้ แต่เธอก็สืบทอดความกระตือรือร้นที่มีต่อการเคลื่อนไหวเพื่อส่วนรวมและแคมเปญเรียกร้องสิทธิคนงานจากแม่ของเธอ ซึ่งทำให้เธอยุ่งอยู่เสมอ ด้วยความจริงอันโหดร้ายของยุคสมัยและภาระที่เกิดจากการสูญเสียถาโถมเข้าใส่ครอบครัวนี้อย่างหนักหน่วง พวกเด็ก ๆ ก็พบว่าตัวเองต้องแบกรับภาระแบบผู้ใหญ่ และต้องเติบโตให้เร็วที่สุดเท่าที่จะเป็นไปได้ ผลก็คือความสุขและความมหัศจรรย์แบบเด็ก ๆ ได้ขาดหายไปจากชีวิตพวกเขา ในตอนที่ความสัมพันธ์ระหว่างไมเคิลและลูก ๆ เลวร้ายลงเรื่อย ๆ คุณวิลคินส์ ผู้ดูเหมือนจะเป็นคนโอบอ้อมอารีและไม่เห็นแก่ตัว เริ่มเดินแผนการที่จะยึดบ้านของครอบครัวแบงค์ส ส่งผลให้ไมเคิลที่กำลังสับสนอยู่แล้วมึนงงมากขึ้นไปอีก โชคดีที่สายลมเริ่มจะเปลี่ยนแปลง และแมรี่ ป๊อปปิ้นส์ พี่เลี้ยงสาวผู้สมบูรณ์แบบ ผู้ซึ่งเวทมนตร์ที่ไม่เหมือนใครของเธอได้เปลี่ยนงานธรรมดา ๆ ให้กลายเป็นการผจญภัยสุดวิเศษ ได้ก้าวเข้ามาในชีวิตของพวกเขาอีกครั้ง โดยที่ไม่เปลี่ยนแปลงไปสักนิด เธอได้ร่วมมือกับเพื่อนเก่า แจ็ค พนักงานจุดโคมไฟถนนมากเสน่ห์ ผู้มองโลกในแง่ดี ทั้งคู่ร่วมกันพาเด็ก ๆ ครอบครัวแบงค์สออกสู่การผจญภัยสุดหฤหรรษ์หลายต่อหลายครั้งและแนะนำให้พวกเขาได้รู้จักตัวละครหลากสีสันอย่าง ท็อปซี่ ลูกพี่ลูกน้องนิสัยพิลึกของแมรี่ และนำชีวิต ความรักและเสียงหัวเราะกลับคืนสู่บ้านของพวกเขา
== นักแสดง ==
==หมายเหตุ==
== อ้างอิง ==
== แหล่งข้อมูลอื่น ==
ภาพยนตร์ที่ออกฉายในปี พ.ศ. 2561
ภาพยนตร์สหรัฐอเมริกา
ภาพยนตร์โดยวอลต์ดิสนีย์พิกเชอส์
บทความเกี่ยวกับ ภาพยนตร์ ที่ยังไม่สมบูรณ์
ภาพยนตร์จินตนิมิตเพลงอเมริกัน
ภาพยนตร์ที่สร้างจากหนังสือเด็ก
อีเอฟแอลคัพ 2020 นัดชิงชนะเลิศ

การแข่งขัน ฟุตบอลลีกคัพ 2020 นัดชิงชนะเลิศ หรือ อีเอฟแอลคัพ 2020 นัดชิงชนะเลิศ เป็นการแข่งขันฟุตบอลที่จะมีขึ้นในวันที่ 1 มีนาคม ค.ศ. 2020 ที่ สนามกีฬาเวมบลีย์ ในกรุงลอนดอน, ประเทศอังกฤษ.  ระหว่าง แอสตันวิลลา และ แมนเชสเตอร์ซิตี. ทีมชนะเลิศจะได้ผ่านเข้าสู่รอบคัดเลือกรอบสองของ ยูฟ่ายูโรปาลีก ฤดูกาล 2020–21 เป็นอย่างน้อย..
==เส้นทางสู่นัดชิงชนะเลิศ==
=== แอสตันวิลลา ===
แอสตันวิลลา, ในฐานะทีมจาก พรีเมียร์ลีก ไม่ได้มีส่วนร่วมในการแข่งขันฟุตบอลสโมสรยุโรป, เริ่มต้นในรอบสองโดยที่พวกเขาลงเล่นพบกับสโมสรจาก อีเอฟแอลลีกทู ครูว์อเล็กซานดรา ในการออกไปเยือน. ที่ เกรสตีโรด, แอสตันวิลลา ชนะ 6–1 กับสองประตูจาก คอนอร์ ฮูริเฮน เช่นเดียวกันกับหนึ่งประตูจาก เอซรี คอนซา, ไคนัน เดวิส, แฟรเดอริก กีล์แบร์ต และ แจ็ก กรีลิช. ในรอบสาม, พวกเขาลงเล่นคู่แข่งร่วมพรีเมียร์ลีก ไบรตันแอนด์โฮฟอัลเบียน ออกไปเยือนที่ สนามกีฬาฟัลเมอร์. วิลลา ชนะ 3–1 กับประตูที่มาจาก โฆตา, ฮูริเฮน และ กรีลิช. ในรอบต่อไป, พวกเขาถูกจับสลากพบกับทีมจากพรีเมียร์ลีก วุลเวอร์แฮมป์ตันวอนเดอเรอส์ ที่รังเหย้า. ที่ วิลลาพาร์ก, พวกเขาสามารถผ่านเข้าสู่รอบต่อไปด้วยชัยชนะ 2–1 จากการขอบคุณสู่ประตูที่มาจาก  อันวาร์ เอล กาซี และ อะห์มัด อัลมุฮัมมะดี.
ในรอบก่อนรองชนะเลิศพวกเขาลงเล่นพบกับทีมจากพรีเมียร์ลีกและแชมป์สโมสรยุโรป ลิเวอร์พูล ที่ วิลลาพาร์ก. ลิเวอร์พูลลงเล่นโดยใช้ทีมชุดเยาวชนของพวกเขาเนื่องจากทีมชุดใหญ่กำลังแข่งขันใน ฟุตบอลชิงแชมป์สโมสรโลก 2019 ในประเทศกาตาร์, และวิลลา ชนะ 5–0 กับประตูที่มาจาก ฮูริเฮน, สองประตูจาก โฌนาท็อง ค็อดเฌีย, เวสลีย์ และการทำเข้าประตูตัวเองโดย มอร์แกน บอยส์. ในรอบรองชนะเลิศสองนัดพวกเขาลงเล่นพบกับทีมจากพรีเมียร์ลีก เลสเตอร์ซิตี. หลังจากผลเสมอ 1–1 ในเลกแรกที่ออกไปเยือนที่ คิงเพาเวอร์สเตเดียม, วิลลาทะลุเข้าสู่นัดชิงชนะเลิศหลังจากชนะ 2–1 ที่วิลลาพาร์กกับประตูที่มาจาก  แมตต์ ทาร์เกตต์ และนาทีที่ 93 กับประตูชัยมาจาก เทรแซแก ทำให้รวมผลสองนัด ชนะไปได้ 3–2.
=== แมนเชสเตอร์ซิตี ===
แชมป์เก่าอีเอฟแอลคัพ 2019 แมนเชสเตอร์ซิตี, ในฐานะทีมจากพรีเมียร์ลีกมีส่วนร่วมใน ยูฟ่าแชมเปียนส์ลีก ฤดูกาล 2019–20, เริ่มต้นการแข่งขันในรอบสาม. พวกเขาถูกจับสลากเป็นครั้งแรกออกไปเยือนทีมจาก อีเอฟแอลแชมเปียนชิป เพรสตันนอร์ทเอนด์. ที่ ดีปเดล, ซิตี ชนะ 3–0 กับแต่ละประตูมาจาก ราฮีม สเตอร์ลิง, กาบรีแยล เฌซุส และหนึ่งการทำเข้าประตูตัวเองจาก ไรอัน เลดสัน. ในรอบต่อไป, พวกเขาถูกจับสลากเจอกับทีมร่วมพรีเมียร์ลีก เซาแทมป์ตัน ที่รังเหย้า. ที่ สนามกีฬาซิตีออฟแมนเชสเตอร๋, พวกเขาชนะ 3–1 กับสองประตูจาก เซร์ฆิโอ อาเกวโร และหนึ่งประตูจาก นิโกลัส โอตาเมนดิ.
ในรอบห้า, พวกเขาลงเล่นพบกับทีมจากลีกวัน ออกซฟอร์ดยูไนเต็ด ออกไปเยือนที่ สนามกีฬาแคสแซม. ซิตี ชนะ 3–1 กับสองประตูจากสเตอร์ลิงและหนึ่งประตูจาก ฌูเวา กังเซลู. ในรอบรองชนะเลิศสองเลก, พวกเขาถูกจับสลากพบกับทีมร่วมพรีเมียร์ลีกและคู่อริ แมนเชสเตอร์ดาร์บี แมนเชสเตอร์ยูไนเต็ด. ซิตีควานหาชัยชนะไปได้ก่อนด้วยสกอร์ 3–1 ในเลกแรกที่สนาม โอลด์แทรฟฟอร์ด, กับแต่ละประตูที่มาจาก บือร์นาร์ดู ซิลวา, ริยาฎ มะห์รัซ และการทำเข้าประตูตัวเองหนึ่งลูกโดย อังเดรอัส เปไรรา. แม้จะมีการพ่ายแพ้ 1–0 ที่รังเหย้าของพวกเขาในเลกที่สอง, พวกเขาสามารถทะลุเข้าสู่นัดชิงชนะเลิศกับสกอร์รวมผลสองนัด 3–2. ซิตีกำลังมองหาในการรักษาป้องกันแชมป์อีเอฟแอลคัพให้ได้เป็นปีที่สามติดต่อกัน.
==แมตช์==
===รายละเอียด===
{| width=92%
|-
|
|
|}
{| width="100%"
|valign="top" width="40%"|
|valign="top"|300px
|valign="top" width="50%"|
|}
==อ้างอิง==
==แหล่งข้อมูลอื่น==
2020
อีเอฟแอลคัพ นัดชิงชนะเลิศ
ท้าวอินทรสุริยา (อาบ ชูโต)

ท้าวอินทรสุริยา ชื่อเดิม อาบ ชูโต เป็นพระพี่เลี้ยงใน สมเด็จพระบรมโอรสาธิราช เจ้าฟ้ามหาวชิรุณหิศ สยามมกุฎราชกุมาร และต่อมาพระบาทสมเด็จพระจุลจอมเกล้าเจ้าอยู่หัว ทรงพระกรุณาโปรดเกล้าฯ พระราชทานบรรดาศักดิ์ให้เป็น ท้าวอินทรสุริยา ตำแหน่งคุณท้าวว่าการห้องวิเสท 
โดยสมเด็จพระบรมโอรสาธิราช เจ้าฟ้ามหาวชิรุณหิศ สยามมกุฎราชกุมาร นั้นทรงบันทึกในจดหมายเหตุรายวัน ส่วนพระองค์ ถึงคุณท้าวท่านนี้ หลายตอน บางตอนอ่านแล้วน่ารักน่าเอ็นดูทั้งพระองค์ท่านเองและคุณท้าวท่านตรัสเรียกคุณท้าวว่า “ยายอิน” 
เมื่อพระชนมายุเพียง ๕ พรรษา ทรงบันทึกว่า วันเสาร์ที่ ๓๐ มิถุนายน พ.ศ. ๒๔๒๖
“วันนี้เราขี้เกียจอ่านหนังสือ ยายอินเตือนให้เราอ่าน เราร้องไห้สองหน เราอ่านเล็กน้อย กลับมายายอินล้อเรา เราชกกับยายอิน...ฯลฯ...”และ
“...ยายอินมาเล่าถึงไปดูรับแขกเมือง...“
“...เราเล่นกับยายอิน...“
ทว่าแม้จะเป็นพระพี่เลี้ยง ซึ่งใกล้ชิดสนิทสนมและดูจะโปรดมาก เมื่อยายอินของพระองค์ท่านบกพร่อง ก็ไม่ทรงเข้าข้าง แสดงว่าทรงรู้จักคิด รู้จักว่าความรับผิดชอบคืออะไร ตั้งแต่ยังทรงพระเยาว์
ทรงบันทึกเมื่อวันที่ ๑๐ เมษายน พ.ศ. ๒๔๒๘ พระชนมายุย่างเข้า ๗ พรรษา ว่า
“สองโมงเศษแต่งตัวไปทรงบาตร ทูลหม่อมบนไม่ได้เสด็จลง เราทรงแทน พระแปดสิบ ข้าวไม่พอ เราออกฉุนเต็มแก่ ได้เรียกยายอินมาต่อว่า แกกลับพูดเละละ บ่ายเราไปบน เฝ้าที่สวนสวรรค์ ทูลหม่อมบนทรงก่อเขา เราทูลถึงข้าวบาตรไม่พอ รับสั่งว่าให้เราเอาตัวยายอินมาเฆี่ยนเสีย...“
วันที่ ๑๓ เมษายน ๒๔๒๘ ทรงบันทึกว่า
“...เมื่อเสด็จที่ไพศาล (พระที่นั่งไพศาลทักษิณ) รับสั่งถามยายอินเรื่องของทรงบาตร ยายอินฉุนเราใหญ่ เราไม่เข้ากับผู้ผิดแน่ เห็นอะไรก็ต้องทูลให้ทูลหม่อมบนทรงทราบ...“
== เครื่องราชอิสริยาภรณ์ ==
 เหรียญรัตนาภรณ์ รัชกาลที่ 5 ชั้นที่ 3
==อ้างอิง==
พจน์ ชุณหะวัณ

พลโท พจน์ ชุณหะวัณ หรือ ขุนพจน์ศรศักดิ์ (2443–2520) อดีต ผู้บัญชาการกองพลที่ 3 อดีตผู้บัญชาการมณฑลทหารบกที่ 3 อดีตรองแม่ทัพกองทัพที่ 3 และ อดีตรองผู้บัญชาการภาคทหารบกที่ 3
พลโทพจน์ถึงแก่กรรมเมื่อปี พ.ศ. 2520
== ประวัติ ==
พลโทพจน์เกิดเมื่อปี พ.ศ 2443 ที่ตำบลบางนกแขวก อำเภอบางคนที จังหวัดสมุทรสงคราม เป็นบุตรชายของ นายไข่ และ นางพลับ ชุณหะวัณ และเป็นน้องชายแท้ ๆ ของ จอมพลผิน ชุณหะวัณ อดีต ผู้บัญชาการทหารบก
== การศึกษาและรับราชการ ==
พลโทพจน์จบการศึกษาจาก โรงเรียนนายร้อยทหารบก (โรงเรียนนายร้อยพระจุลจอมเกล้า ในปัจจุบัน) และได้รับพระราชทานยศร้อยตรีเมื่อวันที่ 3 ธันวาคม พ.ศ. 2466 รุ่นเดียวกับ พลเอก เรือง เรืองวีรยุทธ อดีต ปลัดกระทรวงกลาโหม
ต่อมาในวันที่ 18 พฤษภาคม พ.ศ. 2475 พลโทพจน์ได้รับพระราชทานบรรดาศักดิ์เป็น ขุนพจน์ศรศักดิ์ ศักดินา 600 จากนั้นในช่วงเหตุการณ์ กบฏบวรเดช เมื่อเดือนตุลาคม พ.ศ. 2476 พลโทพจน์ขณะมียศและบรรดาศักดิ์เป็น ร้อยโท ขุนพจน์ศรศักดิ์ ได้นำปืนใหญ่ต่อสู้อากาศยานบนรถสายพานผูกติดกับโบกี้รถไฟเพื่อใช้ต่อสู้กับฝ่ายกบฏ แต่กลับถูกฝ่ายกบฏนำโบกี้รถไฟเปล่าพุ่งชนหรือที่เรียกว่า ตอร์ปิโดบก ทำให้ร้อยโทพจน์ได้รับบาดเจ็บ ต่อมาในวันที่ 28 เมษายน พ.ศ. 2477 พระบาทสมเด็จพระปกเกล้าเจ้าอยู่หัว จึงโปรดเกล้าฯ พระราชทาน เหรียญดุษฎีมาลา และเข็มกล้าหาญแก่ร้อยโทพจน์ และหลังจากนั้นไม่นานก็ได้รับพระราชทานยศ ร้อยเอก
ต่อมาในวันที่ 1 เมษายน พ.ศ. 2480 ร้อยเอกพจน์จึงได้รับพระราชทานยศ พันตรี จากนั้นจึงได้รับพระราชทานยศพันโทเมื่อวันที่ 19 มิถุนายน พ.ศ. 2484 ต่อมาในวันที่ 21 มกราคม พ.ศ. 2485 พันโทพจน์จึงได้ถวายบังคมลาออกจากบรรดาศักดิ์และกลับมาใช้ชื่อและนามสกุลจริงตามเดิม
ในวันที่ 1 กรกฎาคม พ.ศ. 2487 พันโทพจน์ได้รับโปรดเกล้าฯ พระราชทานยศ พันเอก ต่อมาในวันที่ 4 มิถุนายน พ.ศ. 2493 พันเอกพจน์ขณะดำรงตำแหน่ง รองผู้บัญชาการกองพลที่ 3 ได้รับโปรดเกล้าฯ แต่งตั้งให้ดำรงตำแหน่ง ผู้บัญชาการกองพลที่ 3 สืบต่อจาก พลตรี หลวงสวัสดิ์สรยุทธ ที่ขยับขึ้นไปรับตำแหน่ง แม่ทัพกองทัพที่ 2 และต่อมาพันเอกพจน์ก็ได้รับโปรดเกล้าฯ แต่งตั้งให้ดำรงตำแหน่ง ผู้บัญชาการมณฑลทหารบกที่ 3 ควบอีกตำแหน่งหนึ่งเมื่อวันที่ 7 กรกฎาคม พ.ศ. 2493 โดยได้รับโปรดเกล้าฯ พระราชทานยศ พลตรี เมื่อวันที่ 1 มกราคม พ.ศ. 2494
จากนั้นในวันที่ 22 ธันวาคม พ.ศ. 2495 พลตรีพจน์ได้รับโปรดเกล้าฯ ให้ดำรงตำแหน่ง รองแม่ทัพกองทัพที่ 3 ควบตำแหน่ง รองผู้บัญชาการภาคทหารบกที่ 3 โดยให้พ้นจากตำแหน่ง ผู้บัญชาการกองพลที่ 3 และ ผู้บัญชาการมณฑลทหารบกที่ 3 โดยมี พันเอก เจริญ กาญจนเสถียร รองผู้บัญชาการกองพลที่ 3 และ รองผู้บัญชาการมณฑลทหารบกที่ 3 รักษาราชการแทนทั้ง 2 ตำแหน่ง กระทั่งวันที่ 1 มกราคม พ.ศ. 2499 พลตรีพจน์ได้รับโปรดเกล้าฯ พระราชทานยศ พลโท ซึ่งนับเป็นยศสุดท้ายทางราชการทหาร
== หน้าที่ราชการ ==
4 มิถุนายน พ.ศ. 2493 - ผู้บัญชาการกองพลที่ 3
7 กรกฎาคม พ.ศ. 2493 - ผู้บัญชาการมณฑลทหารบกที่ 3
22 ธันวาคม พ.ศ. 2495 - รองแม่ทัพกองทัพที่ 3 และ รองผู้บัญชาการภาคทหารบกที่ 3
== ยศทหาร ==
3 ธันวาคม พ.ศ. 2466 -  ร้อยตรี
5 เมษายน พ.ศ. 2472 - ร้อยโท
- ร้อยเอก
1 เมษายน พ.ศ. 2480 - พันตรี
19 มิถุนายน พ.ศ. 2484 - พันโท
1 กรกฎาคม พ.ศ. 2487 - พันเอก
1 มกราคม พ.ศ. 2494 - พลตรี
1 มกราคม พ.ศ. 2499 - พลโท
== เครื่องราชอิสริยาภรณ์ ==
== อ้างอิง ==
บุคคลจากอำเภอบางคนที
นายทหารชั้นนายพล
บุคคลจากโรงเรียนนายร้อยพระจุลจอมเกล้า
ทหารบกชาวไทย
ผู้ได้รับเครื่องราชอิสริยาภรณ์ ป.ช.
ผู้ได้รับเครื่องราชอิสริยาภรณ์ ม.ว.ม.
คอนเทเจี้ยน สัมผัสล้างโลก

คอนเทเจี้ยน สัมผัสล้างโลก เป็นภาพยนตร์แนวระทึกขวัญจากสหรัฐ ออกฉายเมื่อ ค.ศ. 2011 กำกับโดย สตีเว่น โซเดอเบิร์ก เป็นเรื่องของการระบาดทั่วของไวรัสที่ติดต่อผ่านการสัมผัสวัตถุ ความพยายามของนักวิจัยและเจ้าหน้าที่สาธารณสุขในตรวจหาเชื้อและกักกันโรค ความโกลาหลเมื่อสังคมสิ้นไร้ขื่อแปหลังการระบาดของโรค และการผลิตวัคซีนเพื่อชะลอการระบาดของโรค
Soderbergh และผู้เขียนบทคือ Scott Z. Burns (ซึ่งเคยร่วมงานกันมาแล้วในภาพยนตร์เรื่อง สายลับ..โอละพ่อ (The Informan!, 2009) ซึ่งหลังจากภาพยนตร์เรื่องดังกล่าวออกฉาย Burns ก็ได้เสนอแนวคิดที่จะทำภาพยนตร์ระทึกขวัญทางการแพทย์เกี่ยวกับการระบาดอย่างรวดเร็วของเชื้อไวรัส ซึ่งได้รับแรงบันดาลใจมากจากการระบาดทั่วของเชื้อโรคต่างๆ ในช่วงเวลานั้น ได้แก่ การระบาดทั่วของโรคซาร์ส ค.ศ. 2003 และการระบาดทั่วของไข้หวัดใหญ่ 2009 เพื่อที่จะสามารถนำเสนอเหตุการณ์ระหว่างการระบาดของโรคได้อย่างสมจริง Burns ได้ปรึกษากับตัวแทนขององค์การอนามัยโลก และผู้เชี่ยวชาญทางการแพทย์ที่มีชื้อเสียง เช่น W. Ian Lipkin และ Lawrence "Larry" Brilliant ด้วย การถ่ายทำหลักเริ่มขึ้นในฮ่องกงเมื่อเดือนกันยายน ค.ศ. 2010 และถ่ายทำต่อจนสิ้นสุดในชิคาโก แอตแลนตา ลอนดอน เจนีวา และซานฟรานซิสโก จนสิ้นสุดการถ่ายทำในเดือนกุมภาพันธ์ ค.ศ. 2011
==การตอบรับ==
===การได้รับความสนใจใหม่===
ใน ค.ศ. 2020 ขณะที่มีการระบาดของโคโรนาไวรัสสายพันธุ์ใหม่ ภาพยนตร์เรื่องนี้ถูกหยิบยกมาพูดถึงเป็นกระแสอีกครั้ง
==อ้างอิง==
ภาพยนตร์ภาษาอังกฤษ
ภาพยนตร์อเมริกัน
ภาพยนตร์ที่มีฉากในฮ่องกง
ภาพยนตร์ที่มีฉากในซานฟรานซิสโก
ภาพยนตร์ที่ถ่ายทำในรัฐจอร์เจีย
ภาพยนตร์ที่ถ่ายทำในรัฐอิลลินอย
ภาพยนตร์โดยวอร์เนอร์บราเธอร์ส
ภาพยนตร์ไอแมกซ์
รุบอุลฮิซบ์

รุบอุลฮิซบ์ (رُبْعْ اَلْحِزْبْ) เป็นสัญลักษณ์อิสลามที่มีรูปสี่เหลี่ยมสองรูปซ้อนกัน ในภาษาอาหรับ รุบอ์ หมายถึง "หนึ่งส่วนสี่" ส่วน ฮิซบ์ หมายถึง "กลุ่ม" ตอนแรกมีที่ใช้ในอัลกุรอาน โดยการแบ่งเป็น 60 ฮิซบ์ (60 กลุ่มของความยาวที่เท่ากันโดยประมาณ) ตัวสัญลักษณ์มักจะกำหนดทุก ๆ หนึ่งในสี่ของฮิซบ์ ในขณะที่ฮิซบ์คือครึ่งหนึ่งของยุซ หลังจากนั้นจึงถูกใช้เป็นตอนจบของบทในอักษรวิจิตรอาหรับ สัญลักษณ์นี้มีในยูนิโคด ۞ ที่ U+06DE
==การใช้งาน==

เราสามารถพบรุบอุลฮิซบ์ได้ใน:
ธงของราชวงศ์มารินิดและซะอาดีแห่งโมร็อกโก
ตราแผ่นดินของเติร์กเมนิสถานในปัจจุบัน
ตราแผ่นดินของอุซเบกิสถานในปัจจุบัน
ธงของพรรคอะซัดธงอย่างไม่เป็นทางการของ
จอช โบรลิน

จอช โบรลิน หรือนามเต็ม โจชัวร์ เจมส์ โบรลิน เกิดเมื่อวันที่ 12 กุมภาพันธ์ 1968   เป็นนักแสดงชาวอเมริกัน ที่มีผลงานการแสดงเรื่องต่างๆมากมาย The Goonies (1985), Mimic (1997), Hollow Man (2000), Grindhouse (2007), ล่าคนดุในเมืองเดือด (2007), อเมริกันอันธพาล (2007), W. (2008), ฮาร์วีย์ มิลค์ ผู้ชายฉาวโลก (2008), True Grit (2010), เมนอินแบล็ค หน่วยจารชนพิทักษ์จักรวาล 3 (2012), Vice Inherent (2014), Sicario (2015), Hail, Caesar! (2016) และ เดดพูล 2 (2018)
จอช โบรลิน กับ มาร์เวลคอมิกส์ ในบทบาทที่สร้างชื่อเสียงให้โด่งดังไปทั่วโลกอย่าง ธานอส  ตัวร้ายคนสำคัญของจักรวาลมาร์เวล ออกฉากครั้งแรกใน รวมพันธุ์นักสู้พิทักษ์จักรวาล (2014) อีกทั้งยังปรากฏตัวใน  มหาศึกอัลตรอนถล่มโลก (2015) และ  มหาสงครามล้างจักรวาล (2018) และ  เผด็จศึก (2019) ทั้งๆที่บทนี้เขาไม่ได้ถูกเสนอชื่อมาเล่นเลย
จอช โบรลิน ได้รับการเสนอชื่อเข้าชิง รางวัลออสการ์, รางวัลสมาคมนักแสดงภาพยนตร์และโทรทัศน์ และ อินดิเพนเดนต์สปิริตอะวอด จากผลงานที่เขาสร้างชื่อไว้ก่อนหน้านี้
== อ้างอิง ==
รู้จักกับ จอช โบรลิน ดาราที่ฮอตที่สุดในซัมเมอร์ 2018
คนวาดธานอส เปิดใจ ไม่มีชื่อของ จอช โบรลิน อยู่ในหัวเลย ตอนที่หานักแสดงมารับบทนี้ 
จอช โบรลิน ผู้แสดงเป็น ธานอส โพสต์ภาพ 10 Year Challenge สมัยธานอสยังมีผมสุดฮา 
== ลิงก์เพิ่มเติมจากนอกวิกิพีเดีย ==
Josh-Brolin.com
Josh Brolin
นักแสดงละครโทรทัศน์ชายชาวอเมริกัน
นักแสดงภาพยนตร์ชายชาวอเมริกัน
นักแสดงชายชาวอเมริกันในศตวรรษที่ 21
นักแสดงชายชาวอเมริกันในศตวรรษที่ 20
บุคคลที่ยังมีชีวิตอยู่
บุคคลที่เกิดในปี พ.ศ. 2511
นักแสดงอเมริกัน
เดิงแกร์ก

เดิงแกร์ก (Dunkerque, ), ดืงแกร์เกอ (label=ภาษาเฟลมิชถิ่นฝรั่งเศส|Duunkerke) หรือ ดันเคิร์ก (Dunkirk) เป็นเมืองและเทศบาลในจังหวัดนอร์ แคว้นโอดฟร็องส์ ทางตอนเหนือของประเทศฝรั่งเศส เป็นนครที่ตั้งอยู่ทางเหนือสุดของประเทศโดยห่างจากชายแดนประเทศเบลเยียมประมาณ  และมีอ่าวจอดเรือที่ใหญ่ที่สุดเป็นอันดับสามของประเทศ ประชากรในเขตเทศบาลเดิงแกร์ก ณ วันที่ 1 มกราคม พ.ศ. 2560 มีจำนวน 87,353 คน
== อ้างอิง ==
 
เมืองในจังหวัดนอร์
อัลอะละมัยน์

อัลอะละมัยน์ (اَلْعَلَمَيْن; ) เป็นเมืองหนึ่งในเขตผู้ว่าการมัฏรูห์ทางตอนเหนือของประเทศอียิปต์ ตั้งอยู่ริมอ่าวอาหรับ (ส่วนหนึ่งของทะเลเมดิเตอร์เรเนียน) ห่างจากเมืองอะเล็กซานเดรียไปทางทิศตะวันตก  และห่างจากกรุงไคโรไปทางทิศตะวันตกเฉียงเหนือ 
== อ้างอิง ==
เมืองในประเทศอียิปต์
ดิปโล

ทอมัส เวสลีย์ เพนซ์ (Thomas Wesley Pentz; เกิด 10 พฤศจิกายน ค.ศ. 1978) หรือชือในวงการคือ ดิปโล (Diplo) เป็นดีเจ นักแต่งเพลง โปรดิวเซอร์เพลง ชาวอเมริกัน มีพื้นเพอยู่ที่ลอสแอนเจลิส รัฐแคลิฟอร์เนีย เป็นสมาชิกนำและผู้ร่วมก่อตั้งกลุ่มดนตรีแนวแดนซ์ฮอลล์ที่ชื่อ เมเจอร์เลเซอร์ ยังเป็นสมาชิกวงซูเปอร์กรุปที่ชื่อ แอลเอสดี อันประกอบด้วยสมาชิกคือ เซีย และแลบรินท์ เขายังเป็นสมาชิกวงดูโอ แจ็กยูที่ร่วมกับดีเจสกริลเลกซ์ และเป็นสมาชิกวง ซิลก์ซิตีกับมาร์ก รอนสัน เขาเป็นผู้ก่อตั้งและบริหารค่ายเพลงแมดดีเซนต์ และร่วมก่อตั้งองค์กรไม่แสวงหาผลประโยชน์ ฮีปส์ดีเซนต์ เขายังเคยเป็นครูสอนภาษาอังกฤษในประเทศญี่ปุ่นและครูที่ฟิลาเดลเฟีย ในช่วงปี ค.ศ. 2013 ออกอีพีชุด Revolution เข้าชาร์ตสัปดาห์แรกที่อันดับ 68 บนชาร์ต  บิลบอร์ด 200
ในช่วงที่เริ่มมีชื่อเสียง ดิปโล ทำงานร่วมกันนักดนตรีชาวอังกฤษ เอ็ม.ไอ.เอ. ศิลปินที่ถือว่าทำให้เขาเป็นที่รู้จักในช่วงแรก ต่อมาเขาและโปรดิวเซอร์ของ เอ็ม.ไอ.เอ. ที่ชื่อ สวิตช์ ทำโปรเจกต์แดนซ์ฮอลล์และซีรีส์การ์ตูนที่ชื่อ Major Lazer จากนั้นก็ได้ทำงานผลิตมิกซ์เทปร่วมกับศิลปินป็อปมากมาย อาทิ เกว็น สเตฟานี, ดาย แอนต์วูร์ด, บริตนีย์ สเปียส์, มาดอนนา, ชากีรา, บียอนเซ่ โนวส์, เอลลี โกลดิง, โนเดาต์, จัสติน บีเบอร์, อัชเชอร์, สนูป ด็อกก์, ทริปปี เรดด์, คริส บราวน์, ซีแอล, จีดรากอน, แบดบันนี, มุ และป็อปปี
==อ้างอิง==
ดีเจอเมริกัน
ศิลปินสังกัดแอตแลนติกเรเคิดส์
ผู้ที่ได้รับรางวัลแกรมมี
นักร้องอเมริกัน
ชาวอเมริกันเชื้อสายเยอรมัน
ชาวอเมริกันเชื้อสายอังกฤษ
นักดนตรีชาวอเมริกัน
นักแต่งเพลงชาวอเมริกัน
เมอเมเลียฟอร์มิส

เมอเมเลียฟอร์มิส (Mammaliaformes; แปลว่า "รูปร่างคล้ายสัตว์เลี้ยงลูกด้วยน้ำนม") เป็นเคลดที่ประกอบด้วยสัตว์เลี้ยงลูกด้วยน้ำนมและสัตว์ชนิดใกล้เคียงที่สูญพันธุ์ไปแล้ว กลุ่มนี้แผ่ปรับตัวจากซีโนดอนต์โพรไบโนเนเธีย เมอเมเลียฟอร์มิสนิยามขึ้นเป็นเคลดที่เกิดเป็นบรรพบุรุษร่วมที่ใกล้กันที่สุดของมอร์แกนูโคดอนตากับสัตว์เลี้ยงลูกด้วยน้ำนม กลุ่มหลังนี้เป็นเคลดที่เกิดเป็นบรรพบุรุษร่วมที่ใกล้กันที่สุดของอันดับมอนอเทรมาตา ชั้นฐานสัตว์มีกระเป๋าหน้าท้อง และชั้นฐานพลาเซนทาเลีย เมอมาเลียฟอร์มิสยังมีสัตว์อื่นนอกจากมอร์แกนูโคดอนตาและสัตว์เลี้ยงลูกด้วยน้ำนม ได้แก่ ดอโคดอนตา และ แฮโดรโคเดียม และยังมีไทกิเธอเรียมจากยุคไทรแอสซิก ซึ่งเป็นสมาชิกที่เก่าแก่ที่สุดของกลุ่ม
เมอเมเลียฟอร์มิสเป็นคำจากการตั้งชื่อทางวิวัฒนาการชาติพันธุ์ การจัดสิ่งมีชีวิตหนึ่งให้เป็นสัตว์เลี้ยงลูกด้วยน้ำนมแต่เดิมนั้นอยู่บนพื้นฐานของลักษณะ ทำให้กลุ่มสัตว์เลี้ยงลูกด้วยน้ำนมเป็นกลุ่มที่ครอบคลุมมากกว่ากลุ่มเมอเมเลียฟอร์มิสเล็กน้อย โดยเฉพาะอย่างยิ่ง อนุกรมวิธานที่อยู่บนพื้นฐานของลักษณะโดยปกติจะรวมแอดีโลบาซิเลียสกับไซโนโคโนดอนเป็นสัตว์เลี้ยงลูกด้วยน้ำนม แม้ว่าสองสกุลนี้จะอยู่นอกเหนือนิยามของเมอเมเลียฟอร์มิสก็ตาม สกุลทั้งสองดังกล่าวถูกรวมเข้าไปในเมอเมเลียมอร์ฟา ซึ่งเป็นเคลดที่ใหญ่กว่า โดยเคลดนี้นิยามขึ้นเป็นบรรพบุรุษร่วมที่ใกล้กันที่สุดของไทรทีโลดอนทิดีกับสัตว์เลี้ยงลูกด้วยน้ำนม กลุ่มที่ใหญ่กว่าดังกล่าวรวมวงศ์บางวงศ์ที่อนุกรมวิธานบนพื้นฐานของลักษณะไม่จัดรวมให้อยู่ในสัตว์เลี้ยงลูกด้วยน้ำนม ดังเช่นไทรทีโลดอนทิดีและแบรซิโลดอนทิดี
== ดูเพิ่ม ==
วิวัฒนาการของสัตว์เลี้ยงลูกด้วยน้ำนม
เหตุการณ์การสูญพันธุ์ยุคเพอร์เมียน–ไทรแอสซิก
เธอแรปซิด
บรรพชีวินวิทยาของสัตว์มีกระดูกสันหลัง
== อ้างอิง ==
== แหล่งข้อมูลอื่น ==
Mammaliforms and Mammaliaformes from Palaeos
Mesozoic Mammals; Basal Mammaliaformes, an internet directory
เมอเมเลียฟอร์มิส
สัตว์มีแกนสันหลัง
กลุ่มอาการจากการหลั่งไซโตไคน์

กลุ่มอาการจากการหลั่งไซโตไคน์ (cytokine release syndrome) เป็นกลุ่มอาการตอบสนองต่อการอักเสบทั่วร่างกายประเภทหนึ่ง พบเป็นภาวะแทรกซ้อนของโรคหรือการติดเชื้อบางประเภท และยังพบเป็นผลข้างเคียงของการให้ยาแอนติบอดีชนิดเดี่ยวบางประเภท และการรักษาด้วยการรับเซลล์ที กรณีที่ผู้ป่วยมีอาการรุนแรงอาจเรียกว่า พายุไซโตไคน์ (cytokine storm)
==อ้างอิง==
เรดเลสเตอร์

เรดเลสเตอร์ (Red Leicester) หรือชื่อสั้น ๆ เช่น เลสเตอร์ (Leicester) หรือ เลสเตอร์เชอร์ชีส (Leicestershire Cheese) เป็นชีสอังกฤษ ผลิตด้วยกรรมวิธีที่คล้ายกันกับเชดดาร์ชีส แต่มีผิวที่เปราะขุยกว่า และมักใช้เวลาหมักที่ 6-12 เดือน เปลือก (rind) ของเรดเลสเตอร์เป็นสีแดงส้ม มีราคล้ายผงอยู่บนนั้น ตั้งแต่ศตวรรษที่ 18 ผู้ผลิตใช้การเติมอันนัตโตลงไปเพื่อให้เกิดสีส้ม เรดเลสเตอร์ผลิตมาจากนมวัว และตั้งชื่อตามเลสเตอร์เชอร์ เคาน์ทีในประเทศอังกฤษ เรดเลสเตอร์แบบดั้งเดิมจะค่อนข้างมีเนื้อแน่นและแห้ง เปราะเล็กน้อย รสชาติออกหวานและนุ่มนวลนั้นจะเข้มขึ้นเมื่อยิ่งหมักไว้นานขึ้น ส่วนที่ผลิตแบบ Block-made มีลักษณะชื้นกว่า และมีรสหวานตามพร้อมทั้งผวคล้ายครีม
== อ้างอิง ==
เนยแข็งอังกฤษ
พระครูพิพัฒนิโรธกิจ (ปาน)

พระครูพิพัฒนิโรธกิจ หรือ หลวงพ่อปาน เป็นอดีตเจ้าอาวาสวัดมงคลโคธาวาส (วัดบางเหี้ย) และพระเกจิอาจารย์ที่มีชื่อเสียงจากการสร้างเขี้ยวเสือแกะ
== ประวัติ ==
หลวงพ่อปาน เป็นชาวตำบลบางเหี้ย (ตำบลคลองด่านในปัจจุบัน) เกิดปี พ.ศ. 2368 เป็นบุตรคนที่ 3 ของนายปลื้มกับนางตาล มีเชื้อสายจีนทั้งสองคน เมื่อโตขึ้นได้เรียนหนังสือที่วัดอรุณราชวรารามราชวรมหาวิหาร แล้วบวชเป็นสามเณรโดยมีพระศรีสากยบุตร (เซ่ง) เป็นพระอุปัชฌาย์ แต่ภายหลังได้ลาสิกขาบทเพื่อกลับมาช่วยทำงานหาเลี้ยงครอบครัว จนอายุครบ 20 ปี จึงอุปสมบท ณ พัทธสีมาวัดอรุณราชวราราม โดยมีพระศรีสากยบุตร (เซ่ง) เป็นพระอุปัชฌาย์ ไม่ปรากฏฉายาแน่ชัด (บ้างว่าติสฺสโร บ้างว่าอคฺคปญฺโ) ท่านอยู่ศึกษากรรมฐานพอสมควรแล้วจึงลากลับมาอยู่วัดมงคลโคธาวาส และได้เป็นเจ้าอาวาสต่อมา
ในการพระราชพิธีฉัตรมงคล ร.ศ. 120 พระบาทสมเด็จพระจุลจอมเกล้าเจ้าอยู่หัวโปรดให้เลื่อนเป็นพระครูสัญญาบัตรที่พระครูพิพัฒนิโรธกิจ มีนิตยภัตราคาเดือนละ 6 บาท พัดยศเป็นตาลปัตรพุดตานพื้นกำมะหยี่ขาวหักทองขวาง ท่านมาไม่ทันงานพระราชพิธี จึงโปรดเกล้าฯ ให้กระทรวงธรรมการส่งสัญญาบัตร ไตร และพัดยศไปพระราชทาน
พระราชหัตถเลขาในพระบาทสมเด็จพระจุลจอมเกล้าเจ้าอยู่หัว "เรื่องเสด็จประพาสมณฑลปราจีน" เมื่อ ร.ศ. 127 เพื่อตรวจเยี่ยมการสร้างประตูชลประทานคลองบางเหี้ย ทรงเล่าว่าได้พบพระครูปาน เนื้อความในพระราชหัตถเลขาว่า (อักขรวิธีตามพระราชหัตถเลขา)
พระครูพิพัฒนิโรธกิจ อาพาธเป็นฝีในคอ มรณภาพเมื่อวันที่ 29 สิงหาคม พ.ศ. 2453 เวลา 22:45 นาที  ถึงวันอาทิตย์ที่ 9 เมษายน พ.ศ. 2454 พระบาทสมเด็จพระมงกุฎเกล้าเจ้าอยู่หัวโปรดให้เจ้าพนักงานส่งหีบเพลิงไปพระราชทานเพลิงศพ และพระราชทานเงิน 1,000 สตางค์ ผ้าขาวพับ 2 พับ
== อ้างอิง ==
เชิงอรรถ
บรรณานุกรม
พระครูสัญญาบัตร
เจ้าอาวาส
เกจิอาจารย์
ภิกษุในสังกัดคณะสงฆ์มหานิกาย
บุคคลจากอำเภอบางบ่อ
ภิกษุจากจังหวัดสมุทรปราการ
มูนาฟิก (ภาพยนตร์)

มูนาฟิก (Munafik) เป็นภาพยนตร์สยองขวัญแบบเหนือธรรมชาติของประเทศมาเลเซียที่เผยแพร่ในปีค.ศ.2016 กำกับโดยชัมซุล ยูโซฟ. มันเป็นภาพยนตร์สยองขวัญเรื่องที่สองที่ฉายหลังจากที่ผลิตภาพยนตร์เรื่องคูราฟัต (2011) และเป็นเรื่องแรกที่วางแผนจะทำเป็นไตรภาค
ภาพยนตร์ถูกเผยแพร่ในวันที่ 25 กุมภาพันธ์ ค.ศ.2016 ในมาเลเซีย และ 5 ตุลาคม ค.ศ.2016 ในอินโดนีเซีย มันได้รับเสียงวิจารณ์ในแง่บวก และมีรายได้ไป 17.04 ล้านริงกิตทั่วโลก ซึ่งทำให้ มูนาฟิก กลายเป็นภาพยนตร์ขายดีในมาเลเซียในปีค.ศ.2016. ตัวภาพยนตร์ได้เข้าชิง 9 รางวัลในงานภาพยนตร์มาเลเซียปีค.ศ. 2016 และชนะ 5 รางวัล ซึ่งรวมไปถึงภาพยนตร์ภาษาประจำชาติดีเด่น (Best National Language Film) และผู้กำกับดีเด่น โดยภาคต่อของมันคือ มูนาฟิก 2 ซึ่งเผยแพร่ในวันที่ 30 สิงหาคม ค.ศ.2018.
== บทตัวละคร ==
ชัมซุล ยูโซฟ รับบทเป็น อุสตาซอาดัม แพทย์เภสัชกรชาวมุสลิมที่ไม่สามารถทำงานต่อและยอมรับความจริงว่าภรรยาของเขาตายแล้ว
นาบีลา ฮูดา รับบทเป็น มาเรีย หญิงสาวที่เชื่อเรื่องปีศาจและค่อยถูกสะกดจิตในภายหลัง
ซาบรีนา อาลี รับบทเป็น เซติ แม่เลี้ยงของมาเรีย โดยแม่ที่แท้จริงของมาเรียตายแล้ว
ซารีนา ไซนูรดีน รับบทเป็น ซูไลคอ ภรรยาของอุสตาซอาดัมที่ถูกฆ่าในอุบัติเหตุรถยนต์
รุซลัน อับดุลลอฮ์ รับบทเป็น ชะฮ์ คนขุดหลุมฝังศพ.
เอ. กาลัก รับบทเป็น อิหม่ามอาลี นักสอนชาวมุสลิม
ราฮีม ราซาลี รับบทเป็น ราฮีม พ่อของอาดัม.
ราซิบ ซาลีมิน รับบทเป็น ปะก์ โอสมัน พ่อของมาเรียและสามีของเซติ
ฟิซซ์ ไฟรุซ รับบทเป็น อัซมัน เพื่อนของอาดัม
เปกิน อิบราฮีม รับบทเป็น ฟัซลี แฟนของมาเรีย
== การตอบรับ ==
=== บ็อกซ์ออฟฟิซ ===
หลังจากฉายไปสี่วัน ภาพยนตร์ได้กำไรไป 2.3 ล้านริงกิต ก่อนที่จะเพิ่มเป็น 3 ล้านริงกิตในวันที่ห้า แล้วเพิ่มขึ้นเป็น 4.3 ล้านริงกิตในหนึ่งสัปดาห์ที่ออกฉาย ภายใน 11 วัน รายได้ของภาพยนตร์ได้เพิ่มขึ้นเป็น 8.5 ล้านริงกิต แล้วเพิ่มขึ้นเป็น 11 ล้านริงกิตภายในสองสัปดาห์ จนเข้าสู่วันที่ 18 ภาพยนตร์นี้ทำรายได้ไป 12.97 ล้านริงกิต แล้วเพิ่มขึ้นเป็น 17 ล้านริงกิตในวันที่ 26 และท้ายที่สุด รายได้ของภาพยนตร์สุดลงที่ 17.04 ล้านริงกิต
ตัวภาพยนตร์ก็ประสบความสำเร็จในการเก็บรายได้ 2 ล้านริงกิตในประเทศสิงคโปร์
=== การวิจารณ์ ===
มูนาฟิก ได้รับคำวิจารณ์ผสมกัน ทาง It Caught My Eyes ให้แง่บวกสำหรับภาพยนตร์นี้ บ็อบบี บาตารา นักเขียนจาก All Film Magazine ได้ให้สี่ดาวจากห้าดาว
== รางวัล ==
== ภาคต่อ ==
===มูนาฟิก 2 (2018)===
ชัมซุล ยูโซฟและสโกปโปรดักชันได้เริ่มถ่ายทำในวันที่ 20 มีนาคม ค.ศ.2017 โดยถ่ายทำที่กัวลาลัมเปอร์และหุบเขากลัง และใช้เวลาถ่ายทำถึง 72 วันก่อนที่จะปิดกองในวันที่ 30 มีนาคม ค.ศ.2017. ชัมซุลจึงประกาศในเดือนกรกฎาคม ค.ศ.2018 ว่า มูนาฟิก 2 จะเข้าฉายโรงภาพยนตร์ในวันที่ 30 สิงหาคม
===มูนาฟิก 3 (2020)===
ในวันที่ 4 กันยายน ค.ศ.2018 ได้มีการประกาศทำภาพยนตร์ภาคที่ 3 ชัมซุลกล่าวว่าเขาต้องการให้ มูนาฟิก เป็นแฟรนชายส์ และยืนยันว่าจะเริ่มถ่ายทำในปีค.ศ.2019.
==ดูเพิ่ม==
รายชื่อภาพยนตร์อิสลาม
==อ้างอิง==
==แหล่งข้อมูลอื่น==
ภาพยนตร์มาเลเซีย
ภาพยนตร์ที่กำกับโดยชัมซุล ยูโซฟ
ภาพยนตร์ที่ผลิตโดยยูโซฟ ฮัสลัม
ภาพยนตร์ของสก็อปโปรดักชัน
เดียป

เดียป (Dieppe) เป็นเมืองและเทศบาลชายฝั่งทะเลในเขตเดียป จังหวัดแซน-มารีตีม แคว้นนอร์ม็องดี ทางภาคเหนือของประเทศฝรั่งเศส ณ วันที่ 1 มกราคม พ.ศ. 2560 ในเขตเทศบาลเมืองนี้มีจำนวนประชากร 29,080 คน
เดียปเป็นเมืองท่าริมช่องแคบอังกฤษตรงปากแม่น้ำอาร์ก มีชื่อเสียงเรื่องหอยพัด และมีบริการเรือข้ามฟากไปยังนิวเฮเวินในอังกฤษ นอกจากนี้ยังมีหาดกรวดยอดนิยม ปราสาทสมัยคริสต์ศตวรรษที่ 15 และโบสถ์นักบุญยากอบและนักบุญเรมี
== อ้างอิง ==
 
เมืองในจังหวัดแซน-มารีตีม